MAGYAR KÖZLÖNY 187. szám

 M AG YA R O R S Z ÁG H I VATA LO S L A PJ A

 2020. augusztus 11., kedd

 **Tartalomjegyzék**

 27/2020. (VIII. 11.) EMMI rendelet A 2020/2021. tanév rendjéről 5875

## Az emberi erőforrások minisztere 27/2020. (VIII. 11.) EMMI rendelete a 2020/2021. tanév rendjéről

A nemzeti köznevelésről szóló 2011. évi CXC. törvény 94. § (1) bekezdés a), b), p) és r) pontjában kapott felhatalmazás alapján, a Kormány tagjainak feladat- és hatásköréről szóló 94/2018. (V. 22.) Korm. rendelet 92. § (1) bekezdés 8. pontjában meghatározott feladatkörömben eljárva a következőket rendelem el:

### 1. A rendelet hatálya

**1. §** A rendelet hatálya kiterjed

1. az iskolákra,
2. a kollégiumokra,
3. a gyógypedagógiai, konduktív pedagógiai nevelési-oktatási intézmények iskoláira és kollégiumaira, továbbá a fejlesztő nevelést-oktatást végző iskolaként működő gyógypedagógiai, konduktív pedagógiai nevelésioktatási intézményekre,
4. a többcélú köznevelési intézmények iskoláira és kollégiumaira,

[a továbbiakban az a)–d) pontban foglaltak együtt: nevelési-oktatási intézmény] fenntartóra tekintet nélkül, e) az Oktatási Hivatalra (a továbbiakban: Hivatal),

1. a fővárosi és megyei kormányhivatalokra, a járási (fővárosi kerületi) hivatalokra,
2. a tankerületi központokra és a Klebelsberg Központra,
3. a tanulókra és az iskolákba jelentkezőkre,
4. a pedagógusokra,
5. a nevelő és oktató munkát közvetlenül segítőkre, a műszaki, kisegítő és az egyéb munkakört betöltőkre, valamint
6. a tanulók és a jelentkezők törvényes képviselőire.

### 2. A tanév, a tanítási év

1. **§** (1) A nevelési-oktatási intézményekben a munkát a tanév, ezen belül a tanítási év keretei között kell megszervezni.
	1. **Ha e rendelet másképp nem rendelkezik, a 2020/2021. tanévben a tanítási év első tanítási napja 2020. szeptember 1. (kedd) és utolsó tanítási napja 2021. június 15. (kedd). A tanítási napok száma – ha e rendelet másképp nem rendelkezik – százhetvenkilenc nap.** A nappali oktatás munkarendje szerint működő szakgimnáziumban százhetvenhét, gimnáziumban és szakiskolában százhetvennyolc nap a tanítási napok száma.
	2. Az iskola utolsó, befejező évfolyamán vagy befejező szakképzési évfolyamán az utolsó tanítási nap
		1. **középfokú iskolákban 2021. április 30.,**
		2. a két évfolyamos rész-szakképesítésekre való felkészítést folytató szakiskolákban 2021. május 31.
	3. A tanítási év lezárásának, a tanuló minősítésének, a magasabb évfolyamra lépésnek nem akadálya, ha az iskola a rendkívüli tanítási szünet elrendelése miatt kieső tanítási napokat a nemzeti köznevelésről szóló 2011. évi CXC. törvény (a továbbiakban: Nkt.) 30. § (3) bekezdésében meghatározottak szerint nem tudja teljes egészében pótolni. Az iskola indokolt esetben gondoskodik az elmaradt tananyag 2021/2022. tanítási évben történő feldolgozásáról.
	4. A tanítási év lezárását követően az iskola – ha az iskola fenntartója, működtetője azzal egyetért, és az ahhoz szükséges feltételeket biztosítja – a tanulói részére pedagógiai program végrehajtásához nem kapcsolódó foglalkozásokat szervezhet, amelyeken a részvételt a tanuló, kiskorú tanuló esetén a szülő az iskola igazgatójához benyújtott kérelemben kezdeményezheti.
	5. A 2020/2021. évi átmeneti időszak téli közfoglalkoztatásával összefüggő képzési programban felnőttoktatás keretében részt vevő tanulók a 2020/2021. tanévre 2020. szeptember 1-jét követően is beiratkozhatnak.
	6. Az EFOP-3.7.1-17 „Aktívan a tudásért” projektben felnőttoktatás keretében részt vevő tanulók a 2020/2021. tanévre 2020. szeptember 1-jét követően is beiratkozhatnak.
2. **§** Az **alapfokú művészeti iskolákban** és a felnőttoktatásban a tanítási év első és utolsó napját – a tanítási év első és utolsó hetének keretében – az igazgató határozza meg.
3. **§** (1**) A tanítási év első féléve 2021. január 22-ig tart**. Az **iskolák 2021. január 29-ig értesítik** a tanulókat, kiskorú tanuló esetén a szülőket, az első félévben elért tanulmányi eredményekről. A 3. §-ban meghatározott esetben (alapfokú,felnőttoktatás) az első félév utolsó napját az igazgató állapítja meg. Az értesítést ettől a naptól számított öt munkanapon belül kell megküldeni.
	1. **Az első félév és a tanítási év utolsó napját követő tizenöt napon belül az iskoláknak** nevelőtestületi értekezleten el kell végezniük a pedagógiai munka elemzését, értékelését, hatékonyságának vizsgálatát. A nevelőtestületi értekezletről készített jegyzőkönyvet tájékoztatás céljából meg kell küldeni a fenntartónak.

### 3. Tanítási szünet a tanítási évben, a tanítás nélküli munkanapok

1. **§** A tanítási évben – a tanítási napokon felül – a nevelőtestület a tanév helyi rendjében meghatározott **pedagógiai célra az általános iskolában, a fejlesztő nevelést-oktatást végző iskolában és az alapfokú művészeti iskolában hat,** a nappali oktatás munkarendje szerint **működő gimnáziumban, szakiskolában és készségfejlesztő iskolában hét**, a **szakgimnáziumban nyolc munkanapot** tanítás nélküli munkanapként használhat fel, amelyből egy tanítás nélküli munkanap programjáról – a nevelőtestület véleményének kikérésével – az iskolai diákönkormányzat jogosult dönteni, egy tanítás nélküli munkanap kizárólag pályaorientációs célra használható fel.
2. **§** (1) **Az őszi szünet előtti utolsó tanítási nap 2020. október 22. (csütörtök), a szünet utáni első tanítási nap 2020. november 2. (hétfő).**
	1. A téli szünet előtti **utolsó tanítási nap 2020. december 18. (péntek), a szünet utáni első tanítási nap 2021. január 4. (hétfő).**
	2. A tavaszi **szünet előtti utolsó tanítási nap 2021. március 31. (szerda), a szünet utáni első tanítási nap 2021. április 7. (szerda).**
	3. Az iskola az (1)–(3) bekezdésben meghatározott szünetek mellett – **a tanítási év kezdő és befejező napjának változatlanul hagyásával – más időpontban is adhat a tanulóknak szünetet, valamint a szünetek kezdő és befejező napját módosíthatja, ha – az Nkt. 30. § (2) és (3) bekezdésében meghatározottak megtartásával – heti pihenőnapon tartott tanítási nappal ehhez a szükséges feltételeket megteremti**.
	4. A nemzetiségi oktatásban részt vevő iskolák az (1)–(3) bekezdésben meghatározott időpontoktól eltérhetnek, továbbá a (4) bekezdésben meghatározottak szerint a tanulók részére szünetet adhatnak, ha azt a nemzetiségi hagyományok vagy az anyanemzet hagyományai indokolják.
	5. Az (1)–(5) bekezdésben szabályozott szünetek napjain, ha azok munkanapra esnek, az iskolának – szükség esetén – gondoskodnia kell a tanulók felügyeletéről. A felügyelet megszervezéséről több iskola közösen is gondoskodhat.

### 4. Az általános iskolai beiratkozás

**7. §** Az Nkt. 50. § (7) bekezdése alapján az iskola **első évfolyamára a tanköteles tanulókat 2021. április 15–16-án kell beíratni.**

### 5. A vizsgák rendje

**8. §** (1) Az érettségi vizsgákat az 1. mellékletben foglaltak szerint kell megtartani.

1. Az alapfokú művészeti iskolákban a tanítási év utolsó három hetében lehet vizsgát szervezni. A vizsga időpontját az iskola igazgatója határozza meg.
2. A szakgimnáziumban és a szakiskolában a szakmai, képesítő vizsgák időpontját az oktatásért felelős miniszter 2020. szeptember utolsó munkanapjáig teszi közzé a Hivatal honlapján.

### 6. A középfokú iskolai, a kollégiumi felvételi eljárás, valamint az Arany János Programokkal kapcsolatos feladatok lebonyolításának ütemezése

**9. §** A középfokú iskolai, a kollégiumi felvételi eljárás, valamint az Arany János Programokkal kapcsolatos feladatok lebonyolításának ütemezését a 2. melléklet tartalmazza.

### 7. A témahetek és a témanap megszervezése

**10. §** (1) A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: miniszteri rendelet) 7. § (4) **bekezdése szerinti projektoktatást lehetővé tevő témahetek időpontjai:**

* 1. **„PÉNZ7” pénzügyi és vállalkozói témahét 2021. március 1–5. között,**
	2. **Digitális Témahét 2021. március 22–26. között,**
	3. **Fenntarthatósági Témahét 2021. április 19–23. között,**
	4. **Az egészségtudatos gondolkodás és iskolai mozgástevékenységek témanap 2020. szeptember 25. (Magyar Diáksport Napja).**

 **(2**) **A nevelési-oktatási intézmény a munkatervében meghatározott módon részt vehet a témahetekhez kapcsolódó programokon**, továbbá a tantervben előírt, az adott témával összefüggő tanítási órákat, valamint egyéb foglalkozásokat a témahét keretében megszervezheti.

### 8. Országos mérés, értékelés, szakmai ellenőrzés elrendelése

1. **§** (1) Az Nkt. 80. § (1) bekezdése alapján, a miniszteri rendelet 79. § (6) bekezdésében meghatározott méréseket, értékeléseket a **2020/2021. tanévben az iskolák 2021. május 26-án végzik el a Hivatal által az iskolákhoz eljuttatott mérőeszközök alkalmazásával**. A mérés napja tanítási napnak minősül, amelyet az érintett tanulók a mérésben való részvétellel teljesítenek, további kötelező tanórai foglalkozás a művészeti és a testnevelés órák kivételével számukra nem szervezhető**. A méréshez, értékeléshez szükséges adatokat az iskolák a Hivatal részére 2020. november 20-ig küldik meg, a Hivatal által meghatározott módon.**
	1. A hatodik, a nyolcadik és a tizedik évfolyamon a matematikai alapkészségek vizsgálatához szükséges mérőeszközt az adott nemzetiség nyelvén is rendelkezésre kell bocsátani azokban az iskolákban, amelyekben a matematika tantárgyat az adott nemzetiség nyelvén oktatják, és az (1) bekezdésben meghatározott mérést az adott nemzetiség nyelvén bonyolítják le.
	2. **A Hivatal 2022. február 28-ig intézményi és fenntartói szintű elemzéseket készít**, majd megküldi az intézményi szintű elemzéseket a nevelési-oktatási intézmények vezetőinek, az intézményi és a fenntartói szintű elemzéseket a fenntartóknak, továbbá azokat a honlapján nyilvánosságra hozza. A Hivatal az országos elemzést megküldi az oktatásért felelős miniszternek.
	3. A miniszteri rendelet 135. §-a alapján **a két tanítási nyelvű nevelést-oktatást folytató általános iskolában az iskola pedagógusai 2021. május 12-én végzik el a** Hivatal által az iskolákhoz eljuttatott mérőeszközök alkalmazásával a célnyelvi mérést, amely a hatodik évfolyamon a Közös Európai Referenciakeret (a továbbiakban: KER) szerinti A2 szintű, a nyolcadik évfolyamon a KER szerinti B1 szintű nyelvtudást méri. **A méréshez szükséges adatokat az általános iskolák 2020. november 20-ig, az elvégzett iskolai vizsgálatok tanulói és intézményi adatait 2021. június 11-ig küldik meg a Hivatal részére, a Hivatal által meghatározott módon.** A mérések eredményét az érintett általános iskola a Hivatal által közzétett javítókulcsok alapján állapítja meg, és **az eredményeket idegen nyelvenként és évfolyamonként lebontva a honlapján, annak hiányában a helyben szokásos módon teszi közzé 2021. június 11-ig.**
	4. A (4) bekezdésben foglalt iskolák célnyelvi mérésben részt vevő tanulóinak **kivételével az iskolák hatodik és nyolcadik évfolyamán angol vagy német nyelvet első idegen nyelvként tanulók körében le kell folytatni az írásbeli idegen nyelvi mérést. A tanulók idegen nyelvi szövegértési készségeit vizsgáló mérőeszközöket a Hivatal készíti el, a mérést az iskola pedagógusai 2021. május 19-én végzik el a Hivatal által az iskolákhoz eljuttatott mérőeszközök alkalmazásával**. Az iskola a mérést saját döntése alapján kiegészítheti az idegen nyelvi szóbeli tudásfelméréssel is az érintett tanulóknál. A méréshez szükséges adatokat az érintett iskolák **a Hivatal részére 2020. november 20-ig, az elvégzett iskolai vizsgálatok tanulói és intézményi adatait 2021. június 11-ig küldik meg,** a Hivatal által meghatározott módon. A mérések eredményét az iskola a Hivatal által közzétett javítókulcsok alapján állapítja meg, és az eredményeket idegen nyelvenként és évfolyamonként lebontva a honlapján, annak hiányában a helyben szokásos módon teszi közzé 2021. június 11-ig.
	5. **A tanuló eltérő ütemű fejlődéséből, fejlesztési szükségleteiből fakadó egyéni hátrányok csökkentése, továbbá az alapkészségek sikeres megalapozása és kibontakoztatása érdekében az általános iskolák 2020. október 9-ig felmérik azon első évfolyamos tanulóik körét, akiknél az óvodai jelzések vagy a tanév kezdete óta szerzett tapasztalatok alapján az alapkészségek fejlesztését hangsúlyosabban kell a későbbiekben támogatni, és ezért a tanító indokoltnak látja az azt elősegítő pedagógiai tevékenység megalapozásához a Diagnosztikus fejlődésvizsgáló rendszer alkalmazását**. **Az általános iskolák 2020. október 22-ig a Hivatal által meghatározott módon jelentik a Hivatalnak** az érintett tanulók létszámát. Az e bekezdésben meghatározott vizsgálatokat az általános iskoláknak a kiválasztott tanulókkal **2020. december 4-ig kell elvégezniük.**
	6. Az általános iskolai feladatellátásban részt vevő nevelési-oktatási intézmények **a nyolcadik évfolyamos tanulóik számára 2020. szeptember 21. és 2020. október 12. között kísérleti jelleggel megszervezik az Nkt. 80. § (1a) bekezdése alapján a pályaválasztást megalapozó kompetenciák vizsgálatát a Hivatal által elkészített és informatikai rendszerének közvetítésével, az iskolák számára elérhetővé tett digitális mérő- és támogató eszközökkel, a Hivatal által kiadott eljárásrend alkalmazásával.**
	7. A 2020/2021. tanévben az Nkt. 80. § (9) bekezdése alapján, országos mérés, **értékelés keretében a tanulók fizikai állapotának és edzettségének vizsgálatát az iskoláknak – az 1–4. évfolyamon, valamint a felnőttoktatásban tanulók kivételével – a nappali rendszerű iskolai oktatásban részt vevő tanulók esetében 2021. január 11. és 2021. április 23. között kell megszervezniük.** A mérés eredményeit az érintett iskolák 2021. május 28-ig töltik fel a NETFIT rendszerbe.
2. **§ (1) 2021. január 4. és 2021. március 31. között szakmai ellenőrzés keretében meg kell vizsgálni a nevelési-oktatási intézményekben a pedagógus-továbbképzési kötelezettség teljesítését és dokumentálását.**
	1. Az (1) bekezdés szerinti ellenőrzést a Hivatal folytatja le. Az ellenőrzésről készült jelentést a **Hivatal 2021. június 30-ig küldi meg az oktatásért felelős miniszter részére.**

### 9. Záró rendelkezések

1. **§** Ez a rendelet 2020. szeptember 1-jén lép hatályba.
2. **§** Ez a rendelet 2022. június 1-jén hatályát veszti.

 *Dr. Kásler Miklós* s. k., emberi erőforrások minisztere

*1. melléklet a 27/2020. (VIII. 11.) EMMI rendelethez*

### Érettségi vizsgaidőszakok, vizsganapok

1. A 2020. évi október–novemberi írásbeli érettségi vizsgák

|  |  |  |  |
| --- | --- | --- | --- |
|  | A | B | C |
| 1. | Emelt szintű írásbeli érettségi vizsga | Középszintű írásbeli érettségi vizsga |  Időpont |
| 2. | nemzetiségi nyelv és irodalom | nemzetiségi nyelv és irodalom | 2020. október 16., 8.00 |
| 3. | magyar nyelv és irodalom | magyar nyelv és irodalom, magyar mint idegen nyelv | 2020. október 19., 8.00 |
| 4. | földrajz | földrajz | 2020. október 19., 14.00 |
| 5. | matematika | matematika | 2020. október 20., 8.00 |
| 6. | latin nyelv, héber nyelv | latin nyelv, héber nyelv | 2020. október 20., 14.00 |
| 7. | történelem | történelem | 2020. október 21., 8.00 |
| 8. | francia nyelv | francia nyelv | 2020. október 21., 14.00 |
| 9. | angol nyelv | angol nyelv | 2020. október 22., 8.00 |
| 10. | kémia, gazdasági ismeretek, katonai alapismeretek | kémia, katonai alapismeretek, természettudomány, pszichológia | 2020. október 22., 14.00 |
| 11. | ágazati és ágazaton belüli specializáció szakmai érettségi vizsgatárgyak, vizuális kultúra  | ágazati és ágazaton belüli specializáció szakmai érettségi vizsgatárgyak, vizuális kultúra | 2020. október 26., 8.00 |
| 12. | – | filozófia | 2020. október 26., 14.00 |
| 13. | német nyelv | német nyelv | 2020. október 27., 8.00 |
| 14. | belügyi rendészeti ismeretek | mozgóképkultúra és médiaismeret, dráma, belügyi rendészeti ismeretek | 2020. október 27., 14.00 |
| 15. | informatika | informatika | 2020. október 28., 8.00 |
| 16. | orosz nyelv, egyéb, más vizsganapon nem szereplő nyelvek | orosz nyelv, egyéb, más vizsganapon nem szereplő nyelvek | 2020. október 28., 14.00 |
| 17. | olasz nyelv | olasz nyelv | 2020. október 29., 8.00 |
| 18. | biológia, társadalomismeret | biológia | 2020. október 29., 14.00 |
| 19. | spanyol nyelv | spanyol nyelv | 2020. október 30., 8.00 |
| 20. | fizika, ének-zene | fizika, ének-zene, művészettörténet | 2020. október 30., 14.00 |

1. A 2020. évi október–novemberi szóbeli érettségi vizsgák

|  |  |  |  |
| --- | --- | --- | --- |
|  | A | B |  C |
| 1. | Emelt szintű szóbeli érettségi vizsga | Középszintű szóbeli érettségi vizsga | Időpont |
| 2. | szóbeli vizsgák | – | 2020. november 12–16. |
| 3. | – | szóbeli vizsgák | 2020. november 23–27.  |

1. A 2021. évi május–júniusi írásbeli érettségi vizsgák

|  |  |  |  |
| --- | --- | --- | --- |
|  | A | B | C |
| 1. | Emelt szintű írásbeli érettségi vizsga | Középszintű érettségi írásbeli vizsga | Időpont |
| 2. | magyar nyelv és irodalom | magyar nyelv és irodalom, magyar mint idegen nyelv | 2021. május 3., 9.00 |
|  3. | matematika | matematika | 2021. május 4., 9.00 |
|  4. | történelem | történelem | 2021. május 5., 9.00 |
|  5. | angol nyelv | angol nyelv | 2021. május 6., 9.00 |
|  6. | német nyelv | német nyelv | 2021. május 7., 9.00 |
| 7. | nemzetiségi nyelv és irodalom | nemzetiségi nyelv és irodalom | 2021. május 10., 8.00 |
|  8. | kémia | kémia | 2021. május 11., 8.00 |
|  9. | földrajz | földrajz | 2021. május 11., 14.00 |
| 10. | ágazati szakmai vizsgatárgyak, ágazaton belüli specializáció szakmai vizsgatárgyak | ágazati szakmai vizsgatárgyak, ágazaton belüli specializáció szakmai vizsgatárgyak | 2021. május 12., 8.00 |
| 11. | biológia | biológia | 2021. május 13., 8.00 |
| 12. | társadalomismeret | – | 2021. május 13., 14.00 |
| 13. | – | informatika | 2021. május 14., 8.00 |
| 14. | ének-zene, belügyi rendészeti ismeretek | ének-zene, művészettörténet, belügyi rendészeti ismeretek | 2021. május 14., 14.00 |
| 15. | informatika | – | 2021. május 17., 8.00 |
| 16. | latin nyelv, héber nyelv | latin nyelv, héber nyelv | 2021. május 17., 14.00 |
| 17. | fizika | fizika | 2021. május 18., 8.00 |
| 18. | vizuális kultúra | vizuális kultúra | 2021. május 18., 14.00 |
| 19. | francia nyelv | francia nyelv | 2021. május 19., 8.00 |
| 20. | – | filozófia | 2021. május 19., 14.00 |
| 21. | spanyol nyelv | spanyol nyelv | 2021. május 20., 8.00 |
| 22. | – | mozgóképkultúra és médiaismeret, dráma | 2021. május 20., 14.00 |
| 23. | orosz nyelv, egyéb, más vizsganapon nem szereplő nyelvek  | orosz nyelv, egyéb, más vizsganapon nem szereplő nyelvek  | 2021. május 21., 8.00 |
| 24. | gazdasági ismeretek, katonai alapismeretek | katonai alapismeretek, természettudomány, pszichológia | 2021. május 21., 14.00 |
| 25. | olasz nyelv | olasz nyelv | 2021. május 25., 8.00 |

1. A 2021. évi május–júniusi szóbeli érettségi vizsgák

|  |  |  |  |
| --- | --- | --- | --- |
|  | A | B | C |
| 1. | Emelt szintű szóbeli érettségi vizsga | Középszintű szóbeli érettségi vizsga | Időpont |
| 2. | szóbeli vizsgák | – | 2021. június 3–10. |
| 3. | – | szóbeli vizsgák | 2021. június 14–25.  |

*2. melléklet a 27/2020. (VIII. 11.) EMMI rendelethez*

### A középfokú iskolai, a kollégiumi felvételi eljárás, valamint az Arany János Programokkal kapcsolatos feladatok lebonyolításának ütemezése a 2020/2021. tanévben

|  |  |  |
| --- | --- | --- |
|  | A | B |
| 1. | Határidők | Feladatok |
| 2. | 2020. szeptember 10. | Az oktatásért felelős miniszter pályázatot hirdet az Arany János Tehetséggondozó Programba és az Arany János Kollégiumi Programba történő jelentkezésről. |
| 3. | 2020. szeptember 30. | A Hivatal a honlapján közlemény formájában nyilvánosságra hozza a középfokú iskolák tanulmányi területei meghatározásának formáját. |
| 4. | 2020. október 20. | A középfokú iskolák a középfokú intézmények felvételi információs rendszerében – a Hivatal által közzétett közleményben foglaltak szerint – meghatározzák tanulmányi területeiket, és rögzítik a felvételi eljárásuk rendjét tartalmazó felvételi tájékoztatójukat. |
| 5. | 2020. október 20. | A középfokú iskoláknak, kollégiumoknak nyilvánosságra hozzák a honlapjukon a felvételi tájékoztatójukat. |
| 6. | 2020. október 31. | Az általános iskola tájékoztatja a nyolcadik évfolyamos tanulókat a felvételi eljárás rendjéről. |
| 7. | 2020. október 31. | Az általános iskola tájékoztatja a hetedik évfolyamra járó tanulók szüleit arról, hogy gyermekük iskoláztatásával kapcsolatos kérdésben a szülőknek közösen kell dönteniük, valamint arról, hogy ha az iskolaválasztással kapcsolatban a szülők, vagy a szülő és a gyermek között vita van, annak eldöntése a gyámhatóság hatáskörébe tartozik, és gyermekük felvételi lapjait az általános iskolának a gyámhatósági döntés szerint kell továbbítania. |
| 8. | 2020. november 16. | A Hivatal közzéteszi a 6 és 8 évfolyamos gimnáziumi központi írásbeli felvételi vizsgát szervező gimnáziumok, továbbá a nyolcadik évfolyamosok számára központi írásbeli felvételi vizsgát szervező intézmények jegyzékét. |
| 9. | 2020. december 4. | A tanulók jelentkezése a központi írásbeli felvételi vizsgára közvetlenül a központi írásbeli felvételi vizsgát szervező – az Arany János Tehetséggondozó Programra történő pályázat benyújtása esetén a pályázatban megjelölt – intézménybe. |

|  |  |  |
| --- | --- | --- |
| 10. | 2020. december 9. | A központi írásbeli felvételi vizsgát szervező intézmények eddig az időpontig jelentik a Hivatalnak – a Hivatal által meghatározott módon – a hozzájuk a központi írásbeli felvételi vizsgákra jelentkezők alapján a feladatlapigényüket. |
| 11. | 2020. december 11. | Az Arany János Tehetséggondozó Programra történő pályázatok benyújtása. |
| 12. | 2021. január 22. | Az Arany János Tehetséggondozó Programba tartozó intézmények megszervezik a találkozást a programba jelentkezőkkel. |
| 13. | 2021. január 23. | Az általános felvételi eljárás kezdete. |
| 14. | 2021. január 23., 10.00 | Központi írásbeli felvételi vizsgák az érintett 6 és 8 évfolyamos gimnáziumokban. Központi írásbeli felvételi vizsgák a kilencedik évfolyamra és az Arany János Tehetséggondozó Programba jelentkezők számára az érintett intézményekben. |
| 15. | 2021. január 28., 14.00 | Pótló központi írásbeli felvételi vizsgák a 6 és 8 évfolyamos gimnáziumokban, továbbá a kilencedik évfolyamra, valamint az Arany János Tehetséggondozó Programba jelentkezők számára; azoknak, akik az előző írásbelin alapos ok miatt nem tudtak részt venni. |
| 16. | 2021. január 29. | Az Arany János Tehetséggondozó Programba tartozó intézmények megszervezik a találkozást a programba jelentkező, a pótló írásbelin részt vett tanulókkal. |
| 17. | 2021. január 20. | Az Arany János Kollégiumi Programba történő pályázatok benyújtása. |
| 18. | 2021. február 8. | A központi írásbeli felvételi vizsgát szervező intézmények a Hivatal által meghatározott módon értesítik az írásbeli eredményéről a tanulókat. |
| 19. | 2021. február 10. | Az Arany János Tehetséggondozó Programban és az Arany János Kollégiumi Programban részt vevő intézmények a programra benyújtott pályázatok eredményéről – egymás egyidejű előzetes értesítésével és az oktatásért felelős miniszter bevonásával – értesítik az érintett törvényes képviselőket, tanulókat és általános iskolákat. |
| 20. | 2021. február 19. | Az általános iskola továbbítja a tanulói jelentkezési lapokat a középfokú iskoláknak, a tanulói adatlapok első példányát pedig a Hivatalnak. (A 6 és 8 évfolyamos gimnáziumba történő jelentkezésről a tanuló közvetlenül is megküldheti a jelentkezési lapot a gimnáziumnak, a tanulói adatlapot a Hivatalnak.) |
| 21. | 2021. február 23. – március 12. | A szóbeli meghallgatások az általános felvételi eljárás keretében. |
| 22. | 2021. március 16. | A középfokú iskola eddig az időpontig nyilvánosságra hozza a jelentkezők felvételi jegyzékét. |
| 23. | 2021. március 22–23. | A tanulói adatlapok módosításának lehetősége az általános iskolában. |
| 24. | 2021. március 24. | Az általános iskola eddig az időpontig elzárva őrzi az eredeti, korábban beküldött tanulói adatlap második példányát.A módosító tanulói adatlapot ekkor kell megküldeni a Hivatalnak. |
| 25. | 2021. március 26. | A Hivatal elektronikus formában megküldi a középfokú iskoláknak a hozzájuk jelentkezettek listáját ábécé sorrendben. |
| 26. | 2021. április 9. | A Hivatal a módosító tanulói adatlapok alapján kiegészíti a jelentkezettek listáját. |
| 27. | 2021. április 14. | A középfokú iskola igazgatója az ideiglenes felvételi rangsort – a Hivatal által meghatározott módon – megküldi a Hivatalnak. |
| 28. | 2021. április 23. | A Hivatal kialakítja a végeredményt az igazgatói döntések és tanulói adatlapok egyeztetése alapján, és elküldi azt a középfokú iskoláknak (egyeztetett felvételi jegyzék). |

|  |  |  |
| --- | --- | --- |
| 29. | 2021. április 30. | A felvételt hirdető középfokú iskolák megküldik a felvételről vagy az elutasításról szóló értesítést a jelentkezőknek és az általános iskoláknak. |
| 30. | 2021. május 10–21. | Rendkívüli felvételi eljárást kell tartani, ha az általános felvételi eljárás keretében a felvehető létszám 90%-ánál kevesebb tanulót vettek fel. |
| 31. | 2021. május 10. – augusztus 31. | A középfokú iskola igazgatója rendkívüli felvételi eljárást írhat ki. |
| 32. | 2021. május 21. | A 2021. május 21-ig megtartott rendkívüli felvételi eljárást meghirdető iskola igazgatója dönt a felvételi kérelmekről. |
| 33. | 2021. június 1. | A benyújtott kérelmek alapján lefolytatott jogorvoslati eljárás befejezése a fenntartónál. |
| 34. | 2021. június 22–24. | Beiratkozás a középfokú iskolákba. |

MAGYAR KÖZLÖNY • 2020. évi 187. szám

5885

5886

MAGYAR KÖZLÖNY • 2020. évi 187. szám

*1. melléklet az 1494/2020. (VIII. 11.) Korm. határozathoz*

MAGYAR KÖZLÖNY • 2020. évi 187. szám